**Բաժին 1․ ԸՆԴՀԱՆՈՒՐ ՏԵՂԵԿՈՒԹՅՈՒՆՆԵՐ**

|  |  |  |
| --- | --- | --- |
| **Մրցույթի տեսակ** | Տարեկան ծրագրային հայտարարություն (ՏԾՀ) | |
| **Մրցույթի անվանում** | Լրացուցիչ կապիտալի ներգրավում գյուղատնտեսության և զբոսաշրջության ոլորտներում լիզինգի ֆինանսավորման նպատակով | |
| **ՏԾՀ ծածկագիր** | APS-2025/003-Attracting-Finance-for-Leasing | |
| **Դրամաշնորհի նպատակ և նկարագիր** | Խրախուսել Ունիվերսալ վարկային կազմակերպություններին արժեթղթերի թողարկման միջոցով ներգրավել կապիտալ և ներգրավված կապիտալը լիզինգային գործիքների միջոցով տրամադրել Հայաստանում գյուղատնտեսության և զբոսաշրջության ոլորտների ձեռնարկություններին | |
| **Շնորհող կողմ**  **Պատվիրատու**  **Շրջանակ** | CNFA / Գյուղատնտեսության նոր սահմանների նվաճում  ԱՄՆ ՄԶԳ / Ամերիկայի Միացյալ Նահագների Միջազգային զարգացման գործակալություն  «ԱՄՆ ՄԶԳ Տնտեսական հիմքեր՝ հանուն դիմակայուն Հայաստանի» ծրագիր («ԱՄՆ ՄԶԳ Տնտեսական հիմքեր») | |
| **Հանձնման ժամանակացույց** | Շարունակական հիմունքներով 2025թ․ հունվարի 10-ից մինչև 2025թ. դեկտեմբերի 31-ը  Հայտերը կուսումնասիրվեն շարունակական հիմունքներով և կհաստատվեն՝ կախված միջոցների առկայությունից: Վաղաժամ հայտեր ներկայացնելը խրախուսվում է՝ մեծացնելով հայտերի դիտարկման հավանականությունը նախքան հատկացված միջոցների սպառվելը։ | |
| **Վերջնաժամկետ** | 2025թ. դեկտեմբերի 31 | |
| **Դրամաշնորհի կանխատեսվող գումար** | $20,000 - $70,000 մեկ դրամաշնորհի համար (հատկացվում է համարժեք ՀՀ դրամով) | |
| **Իրականացման ակնկալվող ժամկետ** | Դրամաշնորհի պայմանագրի ստորագրման օրվանից 12 ամիս (սկիզբը 2025թ. մարտի 1-ից հետո, իսկ ավարտը ոչ ուշ, քան 2026թ. դեկտեմբերի 31-ը) | |
| **Դրամաշնորհա-ռուի մասնակցա-յին ներդրում** | Դրամաշնորհառուները կտրամադրեն մասնակցային ներդրում՝ առնվազն 20% առաջարկվող նախագծի ընդհանուր արժեքից։ Դրամաշնորհառուի մասնակցային ներդրումը պետք է ուղղակիորեն աջակցի առաջարկվող միջամտությանը և իր բնույթով կարող է լինել միայն ֆինանսական (միայն առկա դրամական միջոցներ)։ Օրինակ՝   * Եթե նախագծի ընդհանուր արժեքը կազմում է $70,000, ապա մասնակցային ներդրումը պետք է լինի առնվազն $14,000, իսկ դրամաշնորհի գումարը չպետք է գերազանցի $56,000: * Եթե նախագծի ընդհանուր արժեքը կազմում է $25,000, ապա մասնակցային ներդրումը պետք է լինի առնվազն $5,000, իսկ դրամաշնորհի գումարը չպետք է գերազանցի $20,000: | |
| **Թիրախային աշխարհագրա-կան ծածկույթ** | Հայաստանի Հանրապետություն | |
| **Թիրախային շահառուներ** | Ունիվերսալ վարկային կազմակերպություններ (ՈւՎԿ). ՀՀ Կենտրոնական բանկի (ԿԲ) կողմից լիցենզավորված ունիվերսալ վարկային կազմակերպություններ, որոնք զբաղվում են լիզինգային գործունեությամբ գյուղատնտեսության և զբոսաշրջության ոլորտներում։ | |
| **Հարցերի և հանձնման համար դիմել** | Ում  Հասցե  Էլ․հասցե | Դրամաշնորհների կառավարման թիմ  Երևան, Հրաչյա Քոչար փ․ 5/1, 0033, Հայաստան  [grants@cnfa-armenia.org](mailto:grants@cnfa-armenia.org) |
| **Հարցերի ներկայացման կարգ** | Սույն ՏԾՀ-ին առնչվող ցանկացած արձագանքի դեպքում խնդրում ենք նշել APS-2025/003-Attracting-Finance-for-Leasing ծածկագիրը։  ՏԾՀ-ին առնչվող ցանկացած հարց պետք է ներկայացվի «ԱՄՆ ՄԶԳ Տնտեսական հիմքեր» ծրագրի Դրամաշնորհների կառավարման թիմին՝ [grants@cnfa-armenia.org](mailto:grants@cnfa-armenia.org) էլ․հասցեով: Հարցերը պետք է ներկայացնել գրավոր։ Հեռախոսազանգեր չեն ընդունվում։ Հարցերն ու պարզաբանման հարցումները, ինչպես նաև դրանց պատասխանները, որոնք, ըստ «ԱՄՆ ՄԶԳ Տնտեսական հիմքեր» ծրագրի հայեցողության, կարող են հետաքրքրել այլ հայտատուների, կտրամադրվեն սույն ՏԾՀ-ով հետաքրքրված և հայտեր ներկայացնելու ցանկություն հայտնած կառույցներին։ Միայն «ԱՄՆ ՄԶԳ Տնտեսական հիմքեր» ծրագրի կողմից տրված գրավոր պատասխանները կհամարվեն պաշտոնական և դերակատարում կունենան ՏԾՀ-ի գործընթացում ու հետագա գնահատման ընթացքում:  «ԱՄՆ ՄԶԳ Տնտեսական հիմքեր» ծրագրի կամ որևէ այլ կառույցի աշխատակցի տրամադրած ցանկացած բանավոր տեղեկություն չի կարող համարվել սույն ՏԾՀ-ի մասով որևէ հարցի պաշտոնական պատասխան։ | |
| **Տեղեկատվական հանդիպումներ** | Տեղեկատվական հանդիպումները հնարավորություն են տալիս հետաքրքված հայտատուներին հարցեր հղել և ստանալ ուղղորդում և այլ պարզաբանումներ՝ կապված սույն ՏԾՀ-ի և դրա ծածկույթի հետ: Տեղեկատվական հանդիպումները կկազմակերպվեն Երևանում հետաքրքրված հայտատուների համար, որոնք <https://shorturl.at/6w1Kr> հղմամբ կարող են գրանցվել տեղեկատվական հանդիպումներին մասնակցելու համար, որպեսզի նախօրոք իրազեկվեն հանդիպման օրվա, ժամի և վայրի մասին: Հեռախոսազանգեր չեն ընդունվում։ | |
| **Լեզու** | Դրամաշնորհի հայտերը կարելի է ներկայացնել անգլերեն կամ հայերեն լեզվով։ | |
| **Հանձնման հրահանգներ և ձևաչափ** | Դրամաշնորհի հայտերը ներկայացնել **միայն էլեկտրոնային տարբերակով՝** նամակ ուղարկելով [grants@cnfa-armenia.org](mailto:grants@cnfa-armenia.org) էլ․հասցեին և բացառապես սույն ՏԾՀ-ով սահմանված ձևաչափով և հավելվածներով: Էլ․նամակի վերնագրում պետք է նշել՝   * APS-2025/003-Attracting-Finance-for-Leasing ծածկագիրը և * Հայտ ներկայացնող ընկերության անվանումը   «ԱՄՆ ՄԶԳ Տնտեսական հիմքեր» ծրագրի Դրամաշնորհների կառավարման թիմը պատասխան նամակով կհաստատի հայտը ստանալու փաստը։ Դրամաշնորհի հայտադիմումը պետք է ներառի հետևյալը՝   * Հավելված 1. Դրամաշնորհի հայտաձև * Հավելված 2. Գանտի աղյուսակ * Հավելված 3. Նախագծի բյուջե * Հավելված 4. Նախորդ երկու ֆինանսական տարվա համար (նվազագույնը մեկ տարվա համար՝ երկու տարուց պակաս գործող ՈւՎԿ-ների դեպքում) պատշաճ կերպով ներկայացված ֆինանսական հաշվետվություններ * Հավելված 5. Առաջիկա երկու ֆինանսական տարվա համար կանխատեսման pro-forma ֆինանսական հաշվարկներ * Հավելված 6. Ընկերության պետական ​​գրանցման վկայական և իրական շահառու(ներ)ի/սեփականատեր(եր)ի մասին պաշտոնական հայտարարագիր * Հավելված 7. Հայտատուի ուղեկցող նամակ * Հավելված 8. ՀՀ Կենտրոնական բանկի տրամադրած լիցենզիա | |
| **ԱԱՀ-ից ազատում** | Դրամաշնորհառուները կկարողանան ԱԱՀ-ից ազատում հայցել դրամաշնորհի շրջանակում կատարվող իրավասու ծախսերի համար: Հաստատվելու դեպքում ԱԱՀ հարկազատման գրությունները կտրամադրվեն ԱՄՆ ՄԶԳ-ի կողմից: | |
| **Պայմաններ և դրույթներ** | * Սույն ՏԾՀ-ի շրջանակներում հայտ ներկայացնելով, հայտատուներն ընդունում են, որ հայտ ներկայացնելու հանգամանքը չի հանդիսանում CNFA-ի, «ԱՄՆ ՄԶԳ Տնտեսական հիմքեր» ծրագրի կամ ԱՄՆ ՄԶԳ-ի կողմից դրամաշնորհի տրամադրում կամ դրա հանձնառություն։ * Տվյալ մրցույթում ԱՄՆ ՄԶԳ-ն կողմ չի հանդիսանում։ Տվյալ մրցույթի վերաբերյալ ցանկացած հաղորդակցություն իրականացվելու է «ԱՄՆ ՄԶԳ Տնտեսական հիմքեր» ծրագրի և ոչ թե ԱՄՆ ՄԶԳ-ի հետ: * CNFA-ը չի վճարի հայտի պատրաստման և ներկայացման համար կատարված ծախսերը: * CNFA-ն իրավունք ունի ընդունել կամ մերժել ներկայացված հայտերից ցանկացածը կամ բոլորը և/կամ փոփոխություններ կատարել՝ վերանայելով սույն ՏԾՀ-ի պայմանները նախքան հայտեր ստանալը կամ դրանից հետո: | |

**Բաժին 2․ ԾՐԱԳՐԻ ՆԿԱՐԱԳԻՐ**

**2.1.** **Ներածություն**

ԱՄՆ ՄԶԳ «Տնտեսական հիմքեր՝ հանուն դիմակայուն Հայաստանի» ծրագիրը Միացյալ Նահանգների Միջազգային զարգացման գործակալության (ԱՄՆ ՄԶԳ) հնգամյա ծրագիր է, որն իրականացվում է [CNFA](https://www.cnfa.org/about-us/)-ի կողմից: Վերջինս Վաշինգտոնում տեղակայված շահույթ չհետապնդող միջազգային զարգացման կազմակերպություն է, որը մասնագիտացած է կայուն և ձեռնարկություններին ուղղված գյուղատնտեսական նախաձեռնությունների նախագծման և իրականացման մեջ: «ԱՄՆ ՄԶԳ Տնտեսական հիմքեր» ծրագրի հիմնական նպատակն է ներդնել նորարարական, կայուն և ընդլայնման ենթակա լուծումներ և զարգացնել Հայաստանի կառավարության, արդյունաբերության, վարկատուների և ներդրողների կարողությունները՝ խթանելու գյուղատնտեսության, զբոսաշրջության և բարձր տեխնոլոգիաների ոլորտներում գործող ձեռնարկությունների աճն ու մրցունակությունը, դրանով իսկ նպաստելով Հայաստանի տնտեսության դիմակայունությանը։

Այս նպատակներին հասնելու համար «ԱՄՆ ՄԶԳ Տնտեսական հիմքեր» ծրագիրը կիրառում է ինտեգրված համակարգերի մոտեցում՝ օժանդակելու հզոր խարսխային ընկերություններին և ոլորտային ասոցիացիաներին, այդպիսով ապահովելով, որ թիրախային ոլորտներում գործող փոքր և միջին ձեռնարկություններին (ՓՄՁ) հասանելի լինեն ֆինանսավորման և ներդրումների հնարավորությունները, այդ թվում՝ Հայաստանի ներդրումների մոբիլիզացման օգտատերերի հարթակի (AIM UP) միջոցով, ինչպես նաև ավելանա ՓՄՁ-ների արտահանումը` որակի բարելավման, ծավալների մեծացման և նոր շուկաների հասանելիության շնորհիվ: AIM UP-ը նախագծված է միջամտություններ իրականացնելու խթանող (catalytic) ֆինանսական գործիքների և մեխանիզմների միջոցով՝ խրախուսելով ՈւՎԿ-ներին ավելի մեծ կապիտալ և աջակցություն տրամադրելու ՓՄՁ-ներին։ «ԱՄՆ ՄԶԳ Տնտեսական հիմքեր» ծրագիրը կիրառում է շուկայական համակարգերի զարգացման մոտեցում՝ աջակցելու և ընդլայնելու կենսունակ մատակարարման շղթաները, որոնց շնորհիվ կբարելավվի ՓՄՁ-ների, աջակցող ասոցիացիաների և ծառայություններ/տեղեկատվություն/խորհրդատվություն տրամադրող ընկերությունների մրցունակությունը՝ խթանելով ներառական, մրցունակ և կայուն աճ:

Թիրախային մատակարարման շղթաներում հայտնաբերված բացերը վերացնելու նպատակով «ԱՄՆ ՄԶԳ Տնտեսական հիմքեր» ծրագիրը տրամադրում է մրցակցային դրամաշնորհներ, տեխնիկական աջակցություն և համաներդրումներ, որոնք կհանգեցնեն ՓՄՁ-ների արտադրողականության և արտադրական կարողությունների բարելավմանը, մատակարարման շղթաների միջև կապերի ամրապնդմանը, շուկաների բարելավված հասանելիությանը, ինչպես նաև ՓՄՁ-ների, կոոպերատիվների, ասոցիացիաների և ծառայություններ/ տեղեկատվություն/խորհրդատվություն տրամադրող ընկերությունների կարողությունների բարելավմանը:

«ԱՄՆ ՄԶԳ Տնտեսական հիմքեր» ծրագիրը խորապես վերլուծել է գյուղատնտեսության և զբոսաշրջության արժեշղթաները՝ հիմնվելով դրանցում արտահանման ավելացման, ներդրումների մոբիլիզացման և աճի խթանման ներուժի վրա: Այս վերլուծությունների հիման վրա մի քանի ենթաոլորտներ բացահայտվել են՝ որպես նպատակային միջամտության ուղղություններ և հանդիսանում են այս ՏԾՀ-ի թիրախ՝

**Գյուղատնտեսություն**

1. Խաղողագործություն և գինեգործություն
2. Մրգեր և հատապտուղներ (թարմ և վերամշակած)
3. Բանջարեղեն (թարմ և վերամշակած)
4. Խոտաբույսեր (թարմ և չորացրած) և բուսական թեյեր
5. Մեղր
6. Ընկույզներ

**Զբոսաշրջություն**

* 1. Խոհարարություն և գինի
  2. Արկածային և բնություն
  3. Արվեստ և մշակույթ

**2.2. Դրամաշնորհային ծրագրի նպատակ**

«ԱՄՆ ՄԶԳ Տնտեսական հիմքեր» ծրագիրը ձգտում է բարելավել գյուղատնտեսական և զբոսաշրջային ձեռնարկությունների արտադրողականությունը Հայաստանի բոլոր մարզերում՝ տարբեր գործիքների միջոցով հեշտացնելով ֆինանսավորման հասանելիությունը: Նպատակ ունենալով հեշտացնել ֆինանսավորման նկատմամբ տեղական բիզնեսների հասանելիությունը, «ԱՄՆ ՄԶԳ Տնտեսական հիմքեր» ծրագրի միջամտությունն այս դրամաշնորհային ծրագրով կօգնի էլ ավելի զարգացնել տնտեսական կարողությունները Հայաստանի բոլոր մարզերում և ապահովել տեղական ընկերությունների արտադրանքի և ծառայությունների որակի և քանակի շարունակական մատակարարումը՝ հանգեցնելով ավելի բարձր եկամուտների և հնարավորություն տալով մուտք գործել բարձրարժեք կայուն շուկաներ: Ձեռնարկությունների կողմից օգտագործվող ֆինանսներն ու ռեսուրսները կբարելավեն իրենց արտադրողական կարողությունները և կառավարման պրակտիկան, կնպաստեն գյուղատնտեսության և զբոսաշրջության ոլորտներում տարբեր գործունեության կայուն արդիականացմանը, ինչպես նաև կնպաստեն թե՛ առաջատար ընկերությունների և թե՛ փոխկապակցված կառույցների վաճառքի ավելացմանն իրենց մատակարարման շղթայում, ինչն ի վերջո կհանգեցնի ինտեգրմանը տարածաշրջանային, ազգային և միջազգային շուկաներին:

Այս դրամաշնորհային ծրագրով «ԱՄՆ ՄԶԳ Տնտեսական հիմքեր» ծրագիրն ՈւՎԿ-ներին կտրամադրի խթանող (catalytic) դրամաշնորհներ՝ լրացուցիչ կապիտալ ներգրավելու առաջնային նպատակով: Որպես երկրորդ քայլ՝ ներգրավված ֆինանսական միջոցների առնվազն 70%-ն ՈւՎԿ-ները լիզինգային գործիքների միջոցով կուղղորդեն 2.1 կետում նշված թիրախային ենթաոլորտների ձեռնարկություններին՝ բավարարելու ֆինանսական շուկայի ընթացիկ պահանջարկը: Ներգրավված ֆինանսների մնացած մասի առավելագույն 30%-ը լիզինգի միջոցով կարող է տրամադրվել գյուղատնտեսության և զբոսաշրջության այլ ենթաոլորտներում։ Լրացուցիչ կապիտալ ներգրավելու նպատակով դրամաշնորհային աջակցության համար դիմող ՈւՎԿ-ները պետք է ցուցադրեն, որ իրենց պոտենցիալ ներդրումների ոլորտները համապատասխանում են գյուղատնտեսությանը և զբոսաշրջությանը` որպես «ԱՄՆ ՄԶԳ Տնտեսական հիմքեր» ծրագրի թիրախային ոլորտներ: «ԱՄՆ ՄԶԳ Տնտեսական հիմքեր» ծրագրի կողմից տրամադրվող դրամաշնորհային աջակցությունն առավելագույնի կհասցնի նման ՈւՎԿ-ների առկա ներուժը` լիզինգային գործունեության ընդլայնմանն անհրաժեշտ ֆինանսներ և/կամ ներդրումներ ստանալու համար։

**2.3. ՏԾՀ-ի ծածկույթ**

«ԱՄՆ ՄԶԳ Տնտեսական հիմքեր» ծրագիրը նպատակ ունի աջակցել ՀՀ Կենտրոնական բանկի (ԿԲ) կողմից լիցենզավորված Ունիվերսալ վարկային կազմակերպություններին (ՈւՎԿ), որոնք զբաղվում են կամ ցանկանում են զբաղվել լիզինգային գործունեությամբ: Այս ՏԾՀ-ի շրջանակներում տրամադրվող դրամաշնորհները կհզորացնեն ՈւՎԿ-ներին, որոնք լրացուցիչ ֆինանսներ և կապիտալ ներդրումներ են փնտրում՝ ընդլայնելու և/կամ դիվերսիֆիկացնելու իրենց լիզինգային գործառնությունները գյուղատնտեսության և զբոսաշրջության ոլորտներում: «ԱՄՆ ՄԶԳ Տնտեսական հիմքեր» ծրագրի խթանող (catalytic) ֆինանսավորումը կարող է օգտագործվել ՈւՎԿ-ների կողմից՝ իրականացնելու հետևյալ գործողություններից որևէ մեկը՝

* Հոգալ անդերրայթինգի, տեղաբաշխման, ցուցակման և շուկայաստեղծման ծախսերը:
* Ֆինանսավորել այլ ծախսեր, ինչպիսիք են պետական ​​տուրքեր, արժեթղթերի թողարկման, ցուցակման և տեղաբաշխման գործընթացին նպաստող պրեզենտացիաներ և միջոցառումներ:

Սույն ՏԾՀ-ի շրջանակներում տրամադրվող խթանող (catalytic) դրամաշնորհների աջակցությամբ ՈւՎԿ-ները սեփական կապիտալի և/կամ պարտատոմսերի միջոցով պետք է ներգրավեն լրացուցիչ կապիտալ և հետևաբար ֆինանսավորեն գյուղատնտեսական և զբոսաշրջային ընկերությունների առկա պահանջարկը լիզինգային գործիքների միջոցով: Հայկական ֆոնդային բորսայում բաժնետոմսերի և/կամ պարտատոմսերի տեղաբաշխումից և ցուցակումից հետո ՈւՎԿ-ները պարբերաբար պետք է ներկայացնեն ամսական հաշվետվություններ գյուղատնտեսության և զբոսաշրջության ոլորտներում փաստացի ներդրումների վերաբերյալ: Բացի այդ, ՈւՎԿ-ների հաշվետվությունները պետք է երաշխավորեն, որ աջակցություն ստացող ձեռնարկությունները կտրամադրեն ելակետային տվյալներ որոշակի բիզնես ցուցանիշների վերաբերյալ, որոնք ենթակա են կանոնավոր մոնիթորինգի և զեկուցման՝ չափելու միջամտության ազդեցությունը: Նշված հաշվետվությունները պետք է տրամադրել մինչև ներգրավված ֆինանսական միջոցների ամբողջական բաշխումը ձեռնարկություններին և լիզինգի պայմանագրի կնքման օրվանից սկսած ոչ պակաս, քան 12 ամիս ժամկետով:

Ներկայումս ՈւՎԿ-ների ընթացիկ իրականացվող նմանատիպ ծրագրերը, ինչպես նաև հավելյալ կապիտալ ներգրավելու հետընթաց/ռետրոսպեկտիվ ծախսերը չեն կարող ֆինանսավորվել սույն ՏԾՀ-ով, որի շրջանակներում ֆինանսավորման իրավասու ցուցադրական գործողությունները և կիրառելի ծախսերը ներառում են՝

* ՈւՎԿ-ն նախատեսում է թողարկել և տեղաբաշխել պարտատոմսեր իր բիզնեսի ընդլայնման համար, ընդ որում ընդլայնումը նախատեսվում է սարքավորումների (օրինակ՝ տրակտորների) ձեռքբերմամբ, որոնք լիզինգով կտրամադրվեն գյուղատնտեսական արտադրությամբ զբաղվող ձեռնարկություններին։ ՈւՎԿ-ն օգտագործում է «ԱՄՆ ՄԶԳ Տնտեսական հիմքեր» ծրագրի խթանող (catalytic) դրամաշնորհային ֆինանսավորումը` վճարելու անդերրայթինգի և պարտատոմսերի տեղաբաշխման ծախսերը, մասնավորապես անդերրայթերի և շուկա ստեղծողի (բանկի կամ ներդրումային ընկերության) պայմանագրային վճարները: Ֆինանսական ռեսուրսների հաջող ներգրավման արդյունքում ՈւՎԿ-ն գնում է տրակտորներ, որոնք լիզինգի միջոցով տրամադրում է գյուղատնտեսական արտադրությամբ զբաղվող ֆերմերային տնտեսություններին: ՈւՎԿ-ի պարտատոմսերի թողարկման միջոցով ֆինանսավորվող լիզինգային սարքավորումները թույլ կտան ֆերմերներին բարելավել իրենց արտադրողականությունը և արտադրանքի որակը, ինչպես նաև ավելացնել իրենց գյուղատնտեսական արտադրանքի վաճառքի ծավալը:
* ՈւՎԿ-ն նախատեսում է իրականացնել առաջնային հրապարակային տեղաբաշխում (IPO) և դառնալ հանրային ընկերություն: IPO-ի միջոցով ներգրավված սեփական կապիտալը կօգտագործվի ֆինանսավորման ոլորտների ընդլայնման համար՝ կենտրոնանալով լիզինգի տակ գտնվող գյուղատնտեսական տեխնիկայի դիվերսիֆիկացման վրա: Ներկայիս առաջարկները սահմանափակված են տրակտորների մեծ ընտրանիով, ընկերությունը նախատեսում է ընդլայնել իր գյուղատնտեսական սարքավորումների տեսականին՝ իր պորտֆելում ավելացնելով կոմբայններ և տնկիչներ: ՈւՎԿ-ն օգտագործում է «ԱՄՆ ՄԶԳ Տնտեսական հիմքեր» ծրագրի խթանող (catalytic) դրամաշնորհային ֆինանսավորումը` վճարելու անդերրայթինգի, տեղաբաշխման, ցուցակման և շուկայի ստեղծման ծախսերը: ՈւՎԿ-ն ակնկալում է ներգրավել IPO-ով բերված որոշակի քանակությամբ լրացուցիչ կապիտալ և ֆինանսավորել գինեգործներին, իսկ վերջիններս կկարողանան ավելացնել իրենց արտադրանքի ծավալները արտահանման համար:

**2.4. Ֆինանսավորման ձևաչափ**

Կախված յուրաքանչյուր մրցույթի ծածկույթից, ինչպես նաև առաջարկվող միջամտությունների մասշտաբից և դրամաշնորհառուների վարչական ու ֆինանսական կարողություններից՝ ԱՄՆ ՄԶԳ չափանիշներին համապատասխան դրամաշնորհներ իրականացնելու համար, «ԱՄՆ ՄԶԳ Տնտեսական հիմքեր» ծրագիրը կարող է կիրառել դրամաշնորհների տարբեր մեխանիզմներ: Սույն ՏԾՀ-ի համար դրամաշնորհների որոշված մեխանիզմը սահմանվում է հետևյալ կերպ՝

* **Ֆիքսված գումարով դրամաշնորհ․** այս ձևաչափի նպատակն է նվազեցնել վարչարարական բեռը և հաշվառման պահանջները դրամաշնորհառուի համար։ Դրամաշնորհային վճարումները պայմանավորված են արդյունքների կատարողականությունն ապացուցող նշաձողերի (գործողությունների) ավարտով։ Նպատակները և գործողությունները պետք է լինեն չափելի, ընդ որում պատմական կամ գնագոյացման տվյալներով հարկավոր է ապահովել ծախսերի համարժեքությունը՝ դրամաշնորհի չափը սահմանելու համար:

**Բաժին 3․ ՀԱՅՏԱՏՈՒԻ ԻՐԱՎՈՒՆԱԿՈՒԹՅՈՒՆ**

**3.1. Իրավունակության պահանջներ**

Հայտատուները կհամարվեն դրամաշնորհ ստանալու համար իրավասու, եթե համապատասխանեն իրավունակության հետևյալ չափանիշներին՝

| **Տեսակ** | **Պահանջ** |
| --- | --- |
| **Վարչարարա-կան** | * Հայաստանի Հանրապետությունում գրանցված իրավաբանական անձ (ՍՊԸ, ՓԲԸ/ԲԲԸ, առևտրային կոոպերատիվ): * Լինել ՀՀ Կենտրոնական բանկի (ԿԲ) կողմից լիցենզավորված ունիվերսալ վարկային կազմակերպություն։ * Ներկայացնել դրամաշնորհային հայտ միայն էլեկտրոնային փոստով և բացառապես սույն ՏԾՀ-ով նախատեսված ձևաչափով և հավելվածներով։ |
| **Տեխնիկական** | * Գործել Հայաստանի Հանրապետությունում։ * Գործունեություն ծավալել առնվազն մեկ տարի։ * Առաջարկել գործողություններ, որոնք համահունչ են «ԱՄՆ ՄԶԳ Տնտեսական հիմքեր» ծրագրի թիրախներին և սույն ՏԾՀ-ի և դրամաշնորհային ծրագրի նպատակներին: * Ցուցադրել, որ «ԱՄՆ ՄԶԳ Տնտեսական հիմքեր» ծրագրի դրամաշնորհային աջակցությունը դրականորեն կնպաստի հետևյալ ցուցանիշներից առնվազն երկուսին (չի սահմանափակվում նշվածով)՝ * Ներդրումների/ֆինանսական միջոցների ներգրավում, * Գյուղատնտեսության և զբոսաշրջության ձեռնարկությունների ֆինանսավորում (ներգրավված ֆինանսների առնվազն 70%-ը պետք է հատկացվի 2.1 կետում նշված գյուղատնտեսության և զբոսաշրջության թիրախային ենթաոլորտներում, իսկ մնացած առավելագույնը 30%-ը՝ գյուղատնտեսության և զբոսաշրջության այլ ենթաոլորտներում)։ * Ցուցադրել, թե ինչպես դրամաշնորհը ոչ միայն օգուտ կբերի հայտատու ընկերության սեփական գործունեությանը, այլև կբարձրացնի գյուղատնտեսության և զբոսաշրջության (մասնավորապես թիրախային ենթաոլորտների) ձեռնարկությունների ընդհանուր արդյունավետությունն ու մրցունակությունը: * CNFA-ին տրամադրել դրամաշնորհի հետ կապված տվյալները: |
| **Ֆինանսական** | * Հայցել $20,000-$70,000 համարժեք ՀՀ դրամ՝ որպես դրամաշնորհային ֆինանսավորում: * Դրամաշնորհային ֆինանսավորումն օգտագործել Հայաստանի ֆոնդային բորսայում արժեթղթերի թողարկման միջոցով 200,000,000 ՀՀ դրամից ոչ պակաս ֆինանսական միջոցներ ներգրավելու համար: * Բավարարել դրամաշնորհառուի ֆինանսական մասնակցային ներդրման նվազագույն պահանջը (նախագծի ընդհանուր արժեքի 20%-ը), հայտատուների կողմից մասնակցային ներդրման ավելի մեծ չափը խրախուսվում է, ինչը կհանգեցնի գնահատման ընթացքում ավելի բարձր միավորների: * Պատրաստ լինել ըստ պահանջի ենթարկվելու անկախ ֆինանսական ուսումնասիրման և գնահատման: * Պահպանել գործարարական, ֆինանսական և տեխնիկական գրառումներ՝ ձեռքով կամ էլեկտրոնային եղանակով: |
| **Համապատաս-**  **խանություն** | * Ներկայացնել ՏԾՀ-ով պահանջվող բոլոր պարտադիր փաստաթղթերը մինչև վերջնաժամկետը: * Ստանալ հավաքական գնահատման առնվազն 70 միավոր, ինչը հիմք կհանդիսանա ստուգայցի համար: * Ենթարկվել նախահաստատման գնահատման և հաջողությամբ անցնել այն ըստ ընթացակարգերի։ * Ստանալ ընկերության եզակի նույնականացուցիչ (UEI)՝ գրանցվելով [www.sam.gov](http://www.sam.gov) կայքում «ԱՄՆ ՄԶԳ Տնտեսական հիմքեր» ծրագրից նախընտրվելու մասին ծանուցումը ստանալուց հետո: * Հետևել գործարարական բարձր էթիկական չափանիշներին, ներառյալ բիզնես գործարքների և գրառումների թափանցիկությունը։ * Համապատասխանել ԱՄՆ ՄԶԳ բնապահպանական չափանիշներին, ներկայացնել տեղեկատվություն հավանական բնապահպանական ռիսկերի և մեղմման միջոցառումների վերաբերյալ և հետևել «ԱՄՆ ՄԶԳ Տնտեսական հիմքեր» ծրագրի կողմից յուրաքանչյուր հաստատված դրամաշնորհային ծրագրի համար մշակված Շրջակա միջավայրի վրա ազդեցության մեղմման և մոնիտորինգի պլանի դրույթներին: Բնապահպանական բացասական գնահատականը կարող է որակազրկման հիմք լինել։ * Համաձայնել և ստորագրել կիրառելի հավաստագրերը, ինչպիսիք են, բայց չեն սահմանափակվում նշվածներով, Լոբբինգի, Ահաբեկչության ֆինանսավորման, Թմրամիջոցների վաճառքով զբաղվողներին աջակցության արգելման վերաբերյալ հավաստագրերը և այլն: * Համաձայնել ԱՄՆ կառավարության պարտադիր կանոնակարգերի պայմաններին և դրույթներին, ինչպիսիք են 2 CFR 200, Ստանդարտ և պահանջվող կիրառելի դրույթներ ոչ ամերիկյան ՀԿ-ների համար, և այլն, ըստ կիրառելիության: * Հաստատել, որ հայտատուն և նրա ղեկավարները չեն գտնվում արգելքի, կասեցման կամ բացառման ենթակա ցանկում ԱՄՆ կառավարության կողմից ֆինանսավորում ստանալու համար: |

**3.2. Ոչ իրավունակ հայտատուներ**

Հետևյալ կառույցներն **իրավունակ չեն** դրամաշնորհային միջոցներ ստանալու համար՝

* Հայաստանի Հանրապետությունում չգրանցված կառույցներ։
* Ցանկացած կենտրոնական կամ տեղական կառավարման մարմին (նախարարություն, քաղաքապետարան/համայնքապետարան, մարզպետարան և այլն)։
* Ասոցիացիաներ և ոչ առևտրային կազմակերպություններ ու հիմնադրամներ։
* Ցանկացած կառույց կամ դրա անդամ, որը գրանցված է ԱՄՆ Գանձապետական դեպարտամենտի Օտարերկրյա ակտիվների վերահսկման գրասենյակի (OFAC) Հատուկ նշանակված քաղաքացիների (SDN) և արգելափակված անձանց ցանկում կամ Դրամաշնորհների կառավարման համակարգի (SAM) տվյալների բազայում։
* CNFA-ի, «ԱՄՆ ՄԶԳ Տնտեսական հիմքեր» ծրագրի, ԱՄՆ ՄԶԳ-ի կամ or CNFA-ի գործընկերների (J.E. Austin և CIVITTA AM) հետ շահերի բախում կամ ենթադրյալ շահերի բախում ունեցող կառույցներ:
* Կառույց, որի հիմնական աշխատակազմում գործում է CNFA-ի, «ԱՄՆ ՄԶԳ Տնտեսական հիմքեր» ծրագրի, ԱՄՆ ՄԶԳ-ի կամ or CNFA-ի գործընկերների (J.E. Austin և CIVITTA AM) անձնակազմի որևէ աշխատակցի անմիջական ազգական (ամուսին, երեխա, ծնող, եղբայր/քույր) կամ ոչ անմիջական ազգական (խնամի, քեռի/հորաքույր, զարմիկ և այլն)։
* Մարդկանց թրաֆիքինգին առնչվող որևէ գործունեությամբ զբաղվող կառույց կամ դրա անդամ։
* Կառույց կամ դրա անդամ, որը ներգրավված է, գործարքներ կնքում կամ ռեսուրսներ տրամադրում ահաբեկչության հետ կապված անհատներին կամ կազմակերպություններին։
* Կառույցներ, որոնք գրանցված են ԱՄՆ կառավարության կողմից պարտադրվող ստուգիչ շտեմարաններից որևէ մեկում՝ արգելքի, կասեցման, բացառման ցանկում կամ կասեցման ենթակա առաջարկվող ցանկում, կամ այլ կերպ ոչ իրավասու են համարվում ԱՄՆ կառավարության կողմից ֆինանսավորում ստանալու համար:

**3.3. Անթույլատրելի ծախսեր**

Հայտատուները **չեն կարող օգտագործել** ո՛չ դրամաշնորհային միջոցները, ո՛չ էլ իրենց մասնակցային ներդրումը ստորև բերված նպատակներից որևէ մեկի համար՝

* Մասնավոր արարողություններ, երեկույթներ, տոնակատարություններ կամ «ներկայացուցչական» ծախսեր,
* Անթույլատրելի ապրանքներ, ներառյալ՝ ռազմական տեխնիկա, հսկողության սարքավորումներ, ոստիկանության կամ իրավապահ մարմինների սարքավորումներ, աբորտ անելու սարքավորումներ և ծառայություններ, եղանակի փոփոխման սարքավորումներ, շքեղ ապրանքներ և խաղադրույքային սարքավորումներ,
* Դրամաշնորհային նպատակներն իրականացնելու համար անհարկի համարվող գնումներ կամ գործունեություն, ներառյալ հայտատուի գլխամասային գրասենյակին առնչվող ծախսեր, որոնք ուղղակիորեն կապված չեն առաջարկվող նախագծի իրականացման հետ,
* Շահույթ,
* Նախկին պարտավորություններ և/կամ չմարած պարտքեր,
* Տուգանքներ և/կամ տույժեր,
* Կապիտալ ֆոնդերի ստեղծում,
* Անուղղակի ծախսեր, ինչպիսիք են վերադիր կամ անուղղակի ծախսերը, բացառությամբ այն դեպքերի, երբ հայտատուն նման դրույքաչափերի ապացույց է ներկայացնում աուդիտի կամ ԱՄՆ ՄԶԳ-ի կողմից թողարկված NICRA-ի միջոցով կամ պահանջում է նվազագույն դրույքաչափ[[1]](#footnote-2),
* Ցանկացած այլ ծախս, որն անթույլատրելի է համաձայն կիրառելի Ծախսային սկզբունքների[[2]](#footnote-3)։

**3.4. Սահմանափակ ծախսեր**

Հայտատուներն իրավասու են, ըստ անհրաժեշտության, իրենց մասնակցային ներդրումն ուղղել հետևյալ սահմանափակ ծախսերի մարմանը, սակայն **դրամաշնորհային միջոցները չեն կարող ծախսել** ստորև բերվածից որևէ մեկի համար՝

* Արգելված ապրանքներ, ներառյալ գյուղատնտեսական ապրանքներ, ավտոմեքենաներ, դեղամիջոցներ, թունաքիմիկատներ, օգտագործված սարքավորումներ կամ պարարտանյութեր։ Նախքան նշված ապրանքների ձեռք բերումը մասնակցային ներդրման միջոցներով կարող է պահանջվել ԱՄՆ ՄԶԳ-ի լրացուցիչ հաստատում՝ ըստ անհրաժեշտության ապահովելու համապատասխանությունն ԱՄՆ ՄԶԳ ուղեցույցներին։
* Շինարարություն է համարվում՝ շենքերի, շինությունների կամ այլ անշարժ գույքի կառուցում, փոփոխություն կամ վերանորոգում (ներառյալ հողահանումը և փորումը)՝ ներառյալ, առանց սահմանափակման, բարելավում, վերակառուցում, փոփոխում և վերանորոգում[[3]](#footnote-4): Շինարարությունը, առանց սահմանափակման, ներառում է ճանապարհներ, էլեկտրակայաններ, շենքեր, կամուրջներ, ջրամաքրման օբյեկտներ և ուղղահայաց կառույցներ: Այն չի ներառում հավաքովի կառույցների և մարդասիրական ապաստարանների տեղակայումն ու հեռացումը, որոնք նախագծված և կառուցված են հեշտությամբ տեղափոխելու, կանգնեցնելու, ապամոնտաժելու, պահեստավորելու և նորից օգտագործելու համար (այսինքն՝ «շարժական շենքեր»), բացառությամբ այն դեպքերի, երբ շարժական շենքի տեղադրումն ու հեռացումը պահանջում է տեղանքի նախապատրաստման աշխատանքներ, որոնք հակառակ դեպքում համապատասխանում են շինարարության սահմանմանը:

**Բաժին 4․ ՀԱՅՏԱԴԻՄՈՒՄԻ ԳՆԱՀԱՏՈՒՄ**

**4.1. Գնահատման չափանիշներ**

Սույն մրցույթի շրջանակներում ներկայացված բոլոր հայտերը կգնահատվեն համաձայն ստորև բերված ընտրության չափանիշների։

|  |  |
| --- | --- |
| **Նկարագիր** | **Միավոր** |
| **Նախագծի տեխնիկական հատկանիշներ** | **35 (առնվազն 30)** |
| * Առաջարկվող միջամտությունը տրամաբանական է և իրագործելի, բացատրում է, թե ինչպես է անդրադառնում ՈւՎԿ-ի ներկա բացերին և սահմանափակումներին, նկարագրում է երկարաժամկետ գործունեությունը: * Հայտը հստակ նկարագրում է կանխատեսվող չափելի ազդեցությունը զբոսաշրջության և գյուղատնտեսության ոլորտներում ձեռնարկությունների վրա (օրինակ՝ ֆինանսավորված նախագծերի քանակ, աջակցություն ստացած ձեռնարկություններ, ստեղծված աշխատատեղեր կամ հասույթի աճ)։ * Հայտը ներկայացնում է, թե որքան ֆինանսական կապիտալ է ակնկալվում ներգրավել Հայաստանի ֆոնդային բորսայում արժեթղթերի թողարկման միջոցով: | |
| **Կարողություններ և ռեսուրսներ** | **20 (առնվազն 10)** |
| * Հայտը հստակ ցուցադրում է, որ ՈւՎԿ-ի առաջարկած անձնակազմն ունի անհրաժեշտ տեխնիկական փորձագիտություն և փորձառություն՝ համապատասխան ջանքերի շրջանակներում հաջողությամբ իրականացնելու առաջարկվող աշխատանքների ծավալը։ | |
| **Նախկին կատարողականություն** | **15 (առնվազն 10)** |
| * Հայտը մանրամասն նկարագրում է ՈւՎԿ-ի նախկին կատարողականությունը և նմանատիպ աշխատանքների ու նախագծերի իրականացման փորձը, որը համարժեք է սույն ՏԾՀ-ով սահմանված դրամաշնորհային ֆինանսավորման համար ներկայացված աշխատանքների շրջանակին և գործունեությանը: | |
| **Դրամաշնորհի և սեփական միջոցների կիրառում** | **30 (առնվազն 20)** |
| * Բյուջեն խելամիտ է և մանրակրկիտ մշակված՝ հատուկ դասակարգերով, տողային հոդվածներով, ծախսերով և ըստ ֆինանսավորման աղբյուրների: * ՈւՎԿ-ի ֆինանսական կենսունակությունը հիմնավորված է ճշգրիտ և թափանցիկ ֆինանսական փաստաթղթերով: * Մասնակցային ներդրման չափը (միայն առկա կանխիկ գումար) իրագործելի և կառավարելի է: Պահանջվող նվազագույն մասնակցային ներդրումը 20% է, իսկ ավելի մեծ չափով ներդրումը կխրախուսվի ավելի բարձր միավորներով: | |
| **Ընդամենը** | **100 (առնվազն 70)** |

Թեև «ԱՄՆ ՄԶԳ Տնտեսական հիմքեր» ծրագիրը կդիտարկի բոլոր հայտերը, հավանական դրամաշնորհառուներին ընտրելիս առաջնահերթությունը կտրվի այն նախագծերին, որոնք նախատեսում են լիզինգի տրամադրում անապահով խմբերին (ներառյալ կանայք, երիտասարդներ, Լեռնային Ղարաբաղից բռնի տեղահանվածներ, հաշմանդամություն ունեցող անձինք և այլն) ներգրավող ​ձեռնարկություններին:

**4.2. Գնահատում և նախնական ընտրություն**

«ԱՄՆ ՄԶԳ Տնտեսական հիմքեր» ծրագրին հայտերը ներկայացնելուց հետո Դրամաշնորհներ ընտրող հանձնաժողովը պարբերական նիստեր հրավիրելով կգնահատի հայտերը համաձայն վերը նշված ընտրության չափանիշների: Գնահատման արդյունքում 70 միավորից ցածր հավաքած հայտերն իրավասու չեն ստանալ դրամաշնորհային ֆինանսավորում: Հայտատուները կտեղեկացվեն՝ արդյոք իրենց հայտը համարվել է ընդունելի, թե՝ ոչ։

Եթե ​​հայտը գնահատվում է ընդունելի նախնական ընտրության համար, «ԱՄՆ ՄԶԳ Տնտեսական հիմքեր» ծրագիրը կապ կհաստատի հայտատուի հետ՝ հրավիրելով հետագա քննարկումների և պարզաբանումների։ Նախնական ընտրությունից հետո ընկերությանն ավելի մանրամասն և կոնկրետ քննարկումների մեջ ներգրավելու որոշումը ֆինանսավորման պարտավորություն **չէ**. դա պարզապես որոշում է` համագործակցային և համատեղ ջանքերով առաջ շարժվել ազդեցիկ դրամաշնորհային ծրագիր մշակելու նպատակով:

* Եթե մանրամասն և կոնկրետ քննարկումները չհանգեցնեն (միայն «ԱՄՆ ՄԶԳ Տնտեսական հիմքեր» ծրագրի կարծիքով) հետագա առաջխաղացման արժանի դրամաշնորհային գործունեության բացահայտմանը և զարգացմանը, ապա «ԱՄՆ ՄԶԳ Տնտեսական հիմքեր» ծրագիրը կտեղեկացնի հայտատուին, որ այլևս չի դիտարկում դրամաշնորհի հայտը:
* Եթե մանրամասն և կոնկրետ քննարկումները հանգեցնեն խոստումնալից դրամաշնորհի նախագծման և հայեցակարգի, ապա «ԱՄՆ ՄԶԳ Տնտեսական հիմքեր» ծրագիրը հայտատուին կտեղեկացնի այդ որոշման մասին:

«ԱՄՆ ՄԶԳ Տնտեսական հիմքեր» ծրագիրը նախընտրված հայտատուներից կպահանջի հաջողությամբ անցնել պատշաճ գնահատման ստուգումներ, որոնք կարող են ներառել, բայց չեն սահմանափակվում հետևյալով՝

* **Վեթինգ.** հավաստիանալու, որ հայտատուին և նրա ղեկավարներին չի արգելվում ստանալ ֆինանսավորում։
* **Նախահաստատման գնահատում.** գնահատելու հայտատուի գործառնական, վարչարարական, ֆինանսական և կառավարման աշխատելակարգերը:
* **Ստուգայց.** ստուգելու հայտում ամրագրված տեղեկատվության ճշգրտությունը, գնահատելու առաջարկվող նախագծի գտնվելու վայրը, հաստատելու նախահաստատման գնահատմամբ հայտնաբերված արդյունքները և հավաստիանալու, որ ընտրված հայտատուները կարող են հետևել դրամաշնորհների կառավարման պարզագույն լավագույն փորձին և ընթացակարգերին:
* **Բնապահպանական գնահատում.** ստացված հայտի հիման վրա գնահատելու ազդեցությունը շրջական միջավայրի վրա։

Եթե ​​ պատշաճ գնահատման ստուգումները չբացահայտեն մեծ խնդիրներ, «ԱՄՆ ՄԶԳ Տնտեսական հիմքեր» ծրագիրը կտրամադրի անհրաժեշտ հրահանգներ, տեխնիկական պահանջներ և դրամաշնորհի տրամադրման գործընթացի վերաբերյալ հետագա անելիքներ, ներառյալ ուղեցույց [www.sam.gov](http://www.sam.gov) կայքում ընկերության եզակի նույնականացուցիչ (UEI) ստանալու համար:

**Բաժին 5․ Լիազորություններ և կարգավորող կանոնակարգեր**

«ԱՄՆ ՄԶԳ Տնտեսական հիմքեր» ծրագրի կողմից սույն մրցույթի շրջանակներում ցանկացած դրամաշնորհ տրամադրվում է համաձայն ԱՄՆ Արտաքին գործերի մասին օրենքի և ԱՄՆ ՄԶԳ Ավտոմատացված հրահանգների համակարգի (ADS) 303 գլխի՝ «Դրամաշնորհներ և համագործակցության համաձայնագրեր ոչ կառավարական կազմակերպություններին»։ «ԱՄՆ ՄԶԳ Տնտեսական հիմքեր» ծրագրի կողմից կառավարվող դրամաշնորհները կհամապատասխանեն ԱՄՆ ՄԶԳ Ստանդարտ և պահանջվող կիրառելի դրույթների կիրառելի պայմաններին, ինչպես նաև «ԱՄՆ ՄԶԳ Տնտեսական հիմքեր» ծրագրի դրամաշնորհների կառավարման ընթացակարգերին: «ԱՄՆ ՄԶԳ Տնտեսական հիմքեր» ծրագրից պահանջվում է ապահովել, որ ԱՄՆ ՄԶԳ դրամաշնորհային միջոցներ ստացող բոլոր հայտատուները համապատասխանեն սույն կանոնակարգերում նշված պահանջներին, ինչպես նաև առանձին ​​դրամաշնորհների համապատասխան պահանջներին և պայմաններին:

Հայտատուները տեղեկացվում են, որ ԱՄՆ ՄԶԳ-ն մշտապես իրավունք է վերապահում ամբողջությամբ կամ մասնակի դադարեցնել «ԱՄՆ ՄԶԳ Տնտեսական հիմքեր» ծրագրի դրամաշնորհներ տրամադրելու լիազորությունները կամ ընթացիկ դրամաշնորհները:

1. Տե՛ս [2 CFR 200.414(f)](https://www.ecfr.gov/current/title-2/subtitle-A/chapter-II/part-200/subpart-E/subject-group-ECFRd93f2a98b1f6455/section-200.414)։ [↑](#footnote-ref-2)
2. Շահույթ չհետապնդող կազմակերպությունների համար տե՛ս [2 CFR 200 Subpart E](https://www.ecfr.gov/current/title-2/subtitle-A/chapter-II/part-200/subpart-E); շահույթ ստացողների համար տե՛ս [FAR 31.2](https://www.acquisition.gov/far/subpart-31.2)։ [↑](#footnote-ref-3)
3. Բարելավումը, վերակառուցումը, փոփոխումը և վերանորոգումը ներառում է գոյություն ունեցող գույքի ցանկացած լավացում կամ փոփոխություն՝ թույլ տալու դրա շարունակական կամ ավելի արդյունավետ օգտագործումը նախատեսված նպատակի շրջանակներում (վերակառուցում) կամ այլ նպատակի կամ գործառույթի օգտագործման համար (փոփոխում): Բարելավումները ներառում են առաջնային մեխանիկական, էլեկտրական կամ շենքերի այլ համակարգերի բարելավում կամ արդիականացում: Այն չի ներառում ոչ կառուցվածքային, կոսմետիկ աշխատանք։ [↑](#footnote-ref-4)